શાસ્ત્રોને અનુસાર દેવી સતીનો જમણો હાથ હિમાલયમાં આવેલા કાશ્મીરના શારદા ગામમાં પડ્યો હતો. જોકે અહીંયા મંદિરનું નિર્માણ ક્યારે થયું હતુ તે અંગે કોઇ જાણકારી નથી. પરંતુ ભારતીય નિયંત્રણ રેખાથી માત્ર 17 મીલ દૂર પાકિસ્તાન અધિકૃત કાશ્મીરમાં આવેલા શારદા ગામમાં મંદિરના નામે માત્ર ભગ્નાવશેષ જ બચ્યાં છે. શારદાપીઠનું મહત્વ એટલા માટે પણ છે કારણ કે તે 52 શક્તિપીઠોમાં નહીં પરંતુ 18 મહાશક્તિપીઠોમાંની એક છે. અહીં પૂજા પાઠ રોજ થાય છે. આ સ્થળ વિદ્યા સાધનાનું ઉત્તમ કેન્દ્ર હતું. શૈવ સંપ્રદાયના જનક કહેવાતા શંકરાચાર્ય અને વૈષ્ણવ સંપ્રદાયના પ્રવર્તક રામાનુજાચાર્ય બંને અહીં આવ્યા હતા અને આ બંનેએ મહત્વપુર્ણ ઉપલબ્ધિઓ પ્રાપ્ત કરી હતી. પંજાબી ભાષાની ગુરુમુખી લિપિનો ઉદ્ધમ શારદા લિપિથી જ થાય છે.